ตูน ก้าวใหม่ไกลกว่าเดิม ตัดผมสั้นคนแซวดูเด็กขึ้น 
ก้อย เขินเหมือนได้แฟนใหม่ ยืนเคียงข้างเสมอไม่รีบแต่ง,จากก้าวที่ยิ่งใหญ่ปลุกแรงบันดาลใจคนไทยทั้งประเทศในโครงการ ก้าวคนละก้าว เพื่อช่วยเหลือโรงพยาบาลทั่วประเทศ นักร้องขาร็อก ตูน—อาทิวราห์ คงมาลัย หรือ ตูน บอดี้สแลม ยังเชื่อในพลังเล็กๆ เดินหน้าสู่ก้าวที่ไกลและเติบโตขึ้น เปิดตัว มูลนิธิก้าวคนละก้าว ได้รับการสนับสนุนจากคิง เพาเวอร์ ไทย เพาเวอร์ พลัง คนไทย ที่งานแถลงข่าว ณ โรงแรมพูลแมน คิง เพาเวอร์ ตูนในวันนี้ได้ขยับขึ้นมาเป็นมูลนิธิก้าวคนละก้าวแล้วว่า,จริงๆมันเป็นเชิงว่าเราอยากจะทำมันต่อไปอย่างยั่งยืนที่สุดที่เราจะทำได้ พอเป็นมูลนิธิแล้วแต่เราก็ยังใช้หลักคิดเดิมของเราอยู่ว่าเราทำเพราะเรามีความสุข สนุกและสร้างแรงบันดาลใจ,เป้าหมายหลักของมูลนิธิคืออะไร?,สุดท้ายแล้วภาพฝันของผมคือเห็นคนไทยทุกคนสุขภาพดี ดูแลตัวเองด้วยการออกกำลังกายที่ตัวเองชอบ ไม่ต้องวิ่งอย่างเดียวก็ได้ ทุกคนมีสุขภาพดีมีความสุข ไม่ต้องเอาสตางค์ไปจ่ายค่ายาค่าหมอ หน่วยเล็กๆก็จะประกอบกลายเป็นหน่วยใหญ่ที่มีคุณภาพที่ดีขึ้น,โรงพยาบาลขอความช่วยเหลือเข้ามาเยอะขนาดไหน?,น่าจะหลายสิบโรงทั่วประเทศแต่ยังไม่ได้ลิสต์ว่าทั้งหมดเท่าไหร่ แต่ก็ใช้คำว่าเราก็ต้องค่อยเป็นค่อยไป,ก้าวใหม่ของพี่ตูนทั้ง 5 ภาคเริ่มเมื่อไหร่?,มิ.ย.ครับ ในปีนี้ปี 62 และปี 63 ชวนคนออกมาวิ่งทุกภาคเลย 5 ภาค เริ่มจากอีสาน ใต้ เหนือ ตะวันออกและจบที่ภาคกลาง ชวนดารานักร้องออกไปช่วยวิ่งผลัด พี่ตูนจะไม่วิ่งคนเดียว พี่ตูนจะไม่เหงาแล้ว พี่ตูนจะวิ่งแค่ 10 กม.และก็จะส่งต่อไม้ผลัดให้กับคนที่สามารถสร้างแรงบันดาลใจได้ต่อไป ให้มันเกิดภาพของทุกคนที่ใส่ใจดูแลตัวเองมากกว่าภาพของพี่ตูน,ให้เวลามูลนิธิมากขึ้นจัดสรรเวลาเรื่องงานยังไง?,จริงๆผมก็อยากบาลานซ์สมดุลให้มันดีขึ้นเพราะเราก็เริ่มอายุเยอะ ทุกวันนี้เล่นคอนเสิร์ตยอมรับว่าบางทีก็หอบเหมือนกันทั้งที่เราออกกำลังกายตลอดเวลา,เพื่อนในวงว่าไงบ้าง?,ทุกคนมีความสุขจัดคอนเสิร์ตใหญ่ที่ผ่านมาทุกคนก็แฮปปี้มาก,คนแซวว่าตัดผมสั้นแล้วดูหนุ่มขึ้น?,จริงๆแล้วผมร่วง (ยิ้ม) ใครผมยาวจะรู้สระผมทีร่วงเป็นกำมือเลย เราดูในทีวีหรือรูปที่แฟนคลับส่งมาในคอนเสิร์ต ทำไมเราดูสูงวัยจัง (ยิ้ม) เลยคิดว่าลองตัดผมดูนะไม่รู้มันจะช่วยหรือเปล่า คนก็บอกว่าดี ไม่รู้เค้าพูดไปอย่างนั้นรึเปล่า,เลยไปถาม สาว ก้อย—รัชวิน วงศ์วิริยะ พี่ตูนตัดผมใหม่ คนแซวว่าเหมือนได้แฟนใหม่?,ทรงเดียวกับสมัยที่เจอกันตอนแรกๆเลย ผ่านไป 9 ปี ตัดก็ดีค่ะ เค้าก็สบาย,ผมสั้นหรือยาวดีกว่า?,ได้หมดค่ะ ก็เด็กลงนะ,มีข่าวลือว่าก่อนไปวิ่งตูนซุ่มไปซื้อแหวนแต่งงาน?,โอ้โห ไม่ทราบ ไม่มีอะไรเลยนะ,กดดันมั้ยคนจับตาเยอะ?,กดดันทำไม ถ้าเป็นเรื่องดีก็ดีนะ ก้อย ไม่ได้คาดหวัง ไม่ได้รอ พอมันโล่งๆมันก็มีอะไรเข้ามา รับผิดชอบ เราก็เข้าใจเค้าอยากเป็นคนที่สนับสนุนข้างๆ ทุกวันนี้มันก็ดีอยู่แล้ว,แปลว่ารอได้?,เราก็ใช้ชีวิตกันไปเรื่อยๆจนกว่าจะถึงวันนั้น ไม่รีบอะไร.
จากก้าวที่ยิ่งใหญ่ปลุกแรงบันดาลใจคนไทยทั้งประเทศในโครงการ ก้าวคนละก้าว เพื่อช่วยเหลือโรงพยาบาลทั่วประเทศ นักร้องขาร็อก ตูน—อาทิวราห์ คงมาลัย หรือ ตูน บอดี้สแลม ยังเชื่อในพลังเล็กๆ
ตูน บอดี้สแลม,อาทิวราห์ คงมาลัย,มูลนิธิก้าวคนละก้าว,ออกกำลังกาย,มินิมาราธอน,โรงพยาบาล,คิง เพาเวอร์,นักร้อง